Július Hudáček

**Július Hudáček** (* 9. augusta 1988, Spišská Nová Ves) je slovenský hokejový brankár. 

## Klubový hokej
Hudáček začínal s hokejom v Spišskej Novej Vsi, neskôr chytal za Poprad. V ročníku 2007/2008 pôsobil v HK Orange 20, kde odchytal 20 zápasov a jeho úspešnosť zákrokov bola 88,24%. V roku 2008 reprezentoval Slovensko na majstrovstvách sveta juniorov v Česku, kde mu patrilo 2. miesto v hodnotení brankárov. V šiestich zápasoch dosiahol úspešnosť zákrokov 92,1% a jeho gólový priemer bol 2,67. V úvode sezóny 2008/2009 prestúpil do HC Košice. V tejto sezóne vytvoril v Košiciach duo s Miroslavom Lipovským. V nasledujúcej sezóne sa po odchode Lipovského do Žiliny stal Hudáček brankárskou jednotkou. V základnej časti nastúpil kvôli zraneniu palca na ruke iba na 5 zápasov. V play-off odchytal všetkých 16 zápasov, a so štatistikami 93,6% a 2,0 gólu na zápas a priviedol Košice k druhému titulu v rade. 

[left|thumb|Július Hudáček v drese [Frölunda HC Göteborg|Frölundy (2013).]]

V sezóne 2010/2011 sa stal najlepším brankárom v percentuálnej úspešnosti zákrokov, keď vo finále play-off vychytal vo východniarskom derby Poprad. V sezóne 2011/12 pôsobil v druhej najvyššej švédskej hokejovej lige Allsvenskan v tíme Södertälje SK. Nastúpil v 43 stretnutiach (20 víťazných), v ktorých mal 92,6 % úspešnosť zákrokov. Nasledujúcu sezónou 2012/2013 strávil v tíme najvyššej švédskej hokejovej ligy Frölunda Indians. V základnej časti odchytal 48 stretnutí, s 93% úspešnosťou, čo stačilo na siedme miesto v lige. V play off odchytal všetkých šesť stretnutí svojho tímu proti Luleå HF (2:4 séria), úspešnosť zákrokov mal 92%. Po skončení sezóny 2012/2013 sa Frölunda usilovala o predĺženie kontraktu, no slovenský gólman sa rozhodol vymeniť švédsku Elitserien za  Kontinentálnu hokejovú ligu, kde podpísal dvojročnú zmluvu so Sibirom Novosibirsk. V KHL však napokon nastúpil iba na jeden zápas a v septembri 2013 s ním klub predčasne ukončil spoluprácu. Následne sa dohodol na zmluve do konca sezóny s českým tímom HC ČSOB Pojišťovna Pardubice. Po skončení sezóny podpísal ročnú zmluvu s účastníkom najvyššej švédskej súťaže Örebro HK. V sezóne 2014/2015 sa stal najužitočnejším hráčom i najlepším brankárom SHL. V 45 dueloch mal percentuálnu úspešnosť zákrokov 92,99 a priemer 1,91 inkasovaného gólu na zápas, dosiahol aj najviac víťazstiev spomedzi všetkých brankárov. V marci 2015 s Örebrom predĺžil zmluvu o ďalšie dva roky. V sezóne 2015/2016 nastúpil na 42 zápasov základnej časti, z toho 23 víťazných, s percentuálnou úspešnosťou zákrokov 90.92 a priemerom 2.55 inkasovaného gólu na zápas. V play-off odchytal ďalšie dva zápasy, úspešnosť zákrokov mal 78.79%. V nasledujúcej sezóne 2016/2017, ktorá bola jeho poslednou sezónou vo švédskom Örebre, nastúpil na 41 zápasov s úspešnosťou 91.41% a priemerom 2.74 inkasovaného gólu na zápas. Pred sezónou 2017/2018 sa upísal účastníkovi KHL Severstaľu Čerepovec.

### Štatistiky

## Reprezentácia
Slovensko reprezentoval na MS 2012, 2013, 2014, 2015, 2016 a 2017.  

### Štatistika

## Úspechy
* Brankár roka (SE) - 2008/09, 2009/10
* Člen All-Strars extraligy v ankete Zlatý puk - 2009, 2010, 2011
* Brankár roka SHL 2014/2015
* Najužitočnejší hráč SHL 2014/2015
* Strieborná medaila z Majstrovstiev sveta 2012
* Majster Slovenska 2009, 2010, 2011

## Referencie

## Iné projekty

## Externé odkazy
* 

Kategória:Slovenskí hokejisti
Kategória:Slovenskí hokejoví brankári
Kategória:Hráči HC Košice
Kategória:Osobnosti zo Spišskej Novej Vsi
Kategória:Účastníci MS v hokeji 2008
Kategória:Účastníci MS v hokeji 2012
Kategória:Účastníci MS v hokeji 2013
Kategória:Účastníci MS v hokeji 2017
Kategória:Účastníci MS v hokeji 2021